
Text rozhodnutia
Súd: Krajský súd Bratislava Spisová značka: 27Cb/52/2002 Identifikačné číslo súdneho spisu: 1002899716 Dátum vydania rozhodnutia: 01. 04. 2020 Meno a priezvisko sudcu, VSÚ: Mgr. Štefan Zelenák ECLI: ECLI:SK:KSBA:2020:1002899716.2 Uznesenie Krajský súd v Bratislave, v senáte zloženom z predsedu senátu Mgr. Štefana Zelenáka a členiek senátu JUDr. Ľubice Kriškovej a JUDr. Andrey Sedlačkovej, v právnej veci žalobcu X/ R. V., V.. XX.XX.XXXX, P. Y. XXX, XXX XX Y., Ž. X/ Q. V., V.. XX.XX.XXXX, P. Y. XXX, XXX XX Y., proti žalovanému ĽUDIB, výrobné družstvo invalidov, so sídlom Koceľova 25, 821 08 Bratislava, IČO: 00 167 452, o zaplatenie 1.355,67 EUR (40.841,- SK) s príslušenstvom, jednohlasne, takto r o z h o d o l : Súd konanie z a s t a v u j e. Žalobcom 1/ a 2/ nárok na náhradu trov konania n e p r i z n á v a. Súd v r a c i a žalobcom 1/ a 2/ súdny poplatok v sume 61,02 EUR prostredníctvom Slovenskej pošty, a. s. o d ô v o d n e n i e : 1. Žalobou podanou dňa 19.4.2002 sa pôvodný žalobca R. V. domáhal od žalovaného zaplatenia sumy 40.841,- Sk s prísl., titulom vrátenia majetkového vkladu. 2. Uznesením č. k. 27Cb/52/02-30 zo dňa 2.4.2003 bolo konanie prerušené v súlade s § 14 ods. 1 písm. d/ zák. č. 328/1991 Zb. z dôvodu vyhlásenia konkurzu na majetok žalovaného. 3. Uznesením Okresného súdu Bratislava I, sp. zn. 36Exre/54/2019 zo dňa 22.1.2020 bol žalovaný vymazaný z obch. registra ku dňu 11.2.2020. 4. Podľa § 63 ods. 1 C.s.p., ak strana zomrie počas konania skôr, ako sa konanie právoplatne skončí, súd posúdi podľa povahy sporu, či má konanie zastaviť, alebo či v ňom môže pokračovať. Podľa § 63 ods. 2 C.s.p. v konaní súd pokračuje najmä vtedy, ak ide o majetkový spor. Súd rozhodne, že v konaní pokračuje s dedičmi strany, prípadne s tými, na ktorých podľa výsledku dedičského konania prešlo právo alebo povinnosť, o ktorú v konaní ide, a to len čo sa skončí konanie o dedičstve. 5. Vzhľadom na tú skutočnosť že žalobca dňa 9.4.2016 zomrel a na základe osvedčenia o dedičstve 7D/78/2016 zo dňa 1.7.2016 boli ako dedičia poručiteľa určení R. V. D. Q. V., súd s nimi pokračoval v konaní ako so žalobcami 1/ a 2/. 6. Podľa § 64 C.s.p., ak strana zanikne počas konania skôr, ako sa konanie právoplatne skončilo, súd rozhodne, že v konaní pokračuje s jej právnym nástupcom. Ak právneho nástupcu niet, súd konanie zastaví. 7. Vzhľadom na skutočnosť, že žalovaný bol ku dňu 11.2.2020 vymazaný z obch. reg. bez právneho nástupcu a teda de jure zanikol, súd v súlade s § 64 C.s.p. konanie zastavil. 8. O nároku na náhradu trov konania bolo rozhodnuté v súlade s § 256 ods. 1, a § 257 C.s.p. tak, že žalobcom 1/ a 2/ nárok na náhradu trov konania nepriznal, pretože im žiadne trovy nevznikli. 9. Podľa § 11 ods. 3 zák. č. 71/1992 Zb. poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. Ak sa návrh na začatie konania o rozvod manželstva vzal späť po prvom pojednávaní na príslušnej inštancii súdov, vráti sa polovica všetkých zaplatených poplatkov. V konaní pred správnym súdom sa poplatok vráti, ak sa konanie zastavilo, ak sa správna žaloba, kasačná sťažnosť alebo žaloba na obnovu konania odmietla alebo vzala späť pred prejednaním veci. Podľa § 11 ods. 4 zák. č. 71/1992 Zb. okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1 %, najmenej však 6,70 eura. Ak sa návrh vzal späť pred zaplatením poplatku, poplatok sa nevyrubuje. 10. O vrátení súdneho poplatku rozhodol súd v súlade s § 11 ods. 3, 4 C.s.p. tak, že zaplatený súdny poplatok v sume 67,72 UER vrátil žalobcom 1/ a 2/ krátený o sumu 6,70 EUR a to prostredníctvom Slovenskej pošty, a. s. 11. Toto uznesenie bolo prijaté pomerom hlasov 3:0. Poučenie: Proti tomuto uzneseniu je možné podať odvolanie v lehote do 15 odo dňa jeho doručenia, písomne, dvojmo, cestou tunajšieho súdu. V odvolaní sa má popri všeobecných náležitostiach (ust. § 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

